DA: ‘Beëindig Eskom se monopolie’Foto: @Dodoky op Twitter. “Kom ons breek die monopolie voor Eskom ons breek,” het Mmusi Maimane, parlementêre leier van die DA, aan ondersteuners in Johannesburg gesê. Die DA het ‘n optog buite Megawattpark, Eskom se hoofkantoor, in Sunninghill gehou. “Skrap nou die kernooreenooms … Zuma en sy kabinet is op soek na pensioene uit hierdie ooreenkoms. Dit het niks te doen met die behoeftes van Suid-Afrikaners nie,” het Maimane gesê. Hy het ŉ beroep gedoen op die parlement om die Wetsontwerp op Onafhanklike Stelsels en Markoperateurs (Ismob) goed te keur. Indien die wetsontwerp goedgekeur word sal dit onafhanklike kragprodusente toelaat om die mark te betree.